ሳልቫ ኪርና ሪክ ማቻር የሰላም ስምምነት ተፈራሙ
ትናንት በኢፌዴሪ ጠቅላይ ሚኒስትር ሀይለማርያም ደሳለኝ አደራዳሪነት የፊት ለፊት ውይይት ያደረጉት የደቡብ ሱዳን ፕሬዚዳንት ሳልቫ ኪርና  የቀድሞ ምክትላቸውና አሁን እሳቸውን ተቃውመው እየተዋጉ ያሉት ሪክ የሰላም ስምምነት ተፈራረሙ።ሁለቱ ወገኖች በገቡት ስምምነት መሰረት በ24 ሰአታት ውስጥ ተኩስ አቁም የሚደርግ ሲሆን የመንግስታቱ ድርጅትና ሌሎች ግብረሰናይ ድርጅቶች የረድኤት ተገባራትን ያለክልከላ ማከናወን ይችላሉ።በስምምነቱ አዲስ የሽግግር መንግስት መመስረትንና ህግ መንግስት ማርቀቅንም ያካትታል።በፊርማው ስነ ስርአት ላይ ጠቅላይ ሚኒስትር ሀይለማርያም መሪዎቹ አሁን የተሻለውን መንገድ መያዛቸውን ተናግረዋል።(ኤፍ.ቢ.ሲ.)